CELEX: 32012R0383
Language: lt
Date: 2012-05-04 00:00:00
Title: 2012 m. gegužės 4 d. Komisijos reglamentas (ES) Nr. 383/2012, kuriuo nustatomi lustinių vairuotojo pažymėjimų techniniai reikalavimai  Tekstas svarbus EEE

5.5.2012   
            
            
               LT
            
            
               Europos Sąjungos oficialusis leidinys
            
            
               L 120/1
            
         KOMISIJOS REGLAMENTAS (ES) Nr. 383/2012
   2012 m. gegužės 4 d.
   kuriuo nustatomi lustinių vairuotojo pažymėjimų techniniai reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 20 d. Europos Parlamento ir Tarybos direktyvą Nr. 2006/126/EB dėl vairuotojo pažymėjimų (1), ypač į jos 1 straipsnio 2 dalį,
   kadangi:
   
               (1)
            
            
               Direktyvoje 2006/126/EB numatytas bendras valstybių narių išduodamų vairuotojo pažymėjimų, kuriuose gali būti įdiegta laikmena (lustas (mikroschema)), pavyzdys;
            
         
               (2)
            
            
               pradėjus naudoti lustinius vairuotojo pažymėjimus, valstybėms narėms būtų suteikta galimybė užtikrinti dar geresnę apsaugą nuo klastojimo. Toks asmens duomenų apdorojimas turėtų būti vykdomas pagal Sąjungos taisykles, nustatytas, inter alia, 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (2);
            
         
               (3)
            
            
               jei valstybės narės nusprendžia naudoti lustinius vairuotojo pažymėjimus, techninis jų įgyvendinimas turėtų atitikti tam tikrus reikalavimus ir standartus, kad būtų užtikrinta sąveika ir tinkama apsauga nuo klastojimo;
            
         
               (4)
            
            
               kad būtų galima patikrinti, ar lustiniai vairuotojo pažymėjimai atitinka tuos reikalavimus, jiems turėtų būti taikoma atitinkama ES tipo patvirtinimo procedūra. ES tipo patvirtinimo procedūra neturėtų būti taikoma vairuotojo pažymėjimams be lusto;
            
         
               (5)
            
            
               lustiniams vairuotojo pažymėjimams taikomi techniniai reikalavimai turėtų būti grindžiami tarptautiniu mastu sutartais techniniais standartais, visų pirma Tarptautinės standartizacijos organizacijos ir Tarptautinės elektrotechnikos komisijos (ISO/IEC) 18013 standartu, kuriuo nustatoma ISO atitinkančio vairuotojo pažymėjimo formos dizaino ir duomenų turinio sistema;
            
         
               (6)
            
            
               šiame reglamente numatytos priemonės atitinka Vairuotojo pažymėjimų reikalų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šis reglamentas taikomas lustiniams vairuotojo pažymėjimams, išduodamiems pagal Direktyvą 2006/126/EB.
   2 straipsnis
   Bendrieji reikalavimai
   1.   Lustas ir jame saugomi duomenys, įskaitant visą neprivalomą arba papildomą informaciją, atitinka šio reglamento I priedo nuostatas.
   2.   Luste saugomi suderinti vairuotojo pažymėjimo duomenys, nurodyti I priedo 2 skirsnio 1 dalyje.
   3.   Prieš nuspręsdamos saugoti vairuotojo pažymėjimo luste bet kokius I priedo 2 skirsnio 2 dalyje nurodytus papildomus duomenis, valstybės narės konsultuojasi su Komisija.
   3 straipsnis
   Taikomi standartai
   Lustiniams vairuotojo pažymėjimams taikomų standartų sąrašas pateiktas šio reglamento II priede.
   4 straipsnis
   ES tipo patvirtinimo procedūra
   Lustiniams vairuotojo pažymėjimams pagal šio reglamento III priede išdėstytas nuostatas taikoma ES tipo patvirtinimo procedūra.
   5 straipsnis
   ES tipo patvirtinimo pažymėjimas
   1.   Jei lustinis vairuotojo pažymėjimas atitinka visas pagal šio reglamento 2, 3 ir 4 straipsnius taikomas ES tipo patvirtinimo nuostatas, valstybė narė gamintojui arba jo atstovui išduoda ES tipo patvirtinimo pažymėjimą.
   2.   Prireikus, visų pirma siekiant užtikrinti, kad būtų laikomasi šio reglamento nuostatų, valstybė narė gali panaikinti savo ES tipo patvirtinimą.
   3.   ES tipo patvirtinimo pažymėjimai ir pranešimai apie jų panaikinimą atitinka šio reglamento IV priede nustatytą pavyzdį.
   4.   Komisijai pranešama apie visus išduotus ir visus panaikintus ES tipo patvirtinimo pažymėjimus. Panaikinimo atveju išsamiai nurodoma priežastis.
   Komisija valstybes nares informuoja apie ES tipo patvirtinimo panaikinimą.
   5.   Valstybių narių išduoti ES tipo patvirtinimo pažymėjimai abipusiai pripažįstami.
   6 straipsnis
   Informaciniai punktai
   1.   Kiekviena valstybė narė paskiria centrinį informacinį punktą (valdžios instituciją ar įstaigą), per kurį teikiama informacija, susijusi su lustiniais vairuotojo pažymėjimais. Centrinis informacinis punktas imasi tinkamų priemonių duomenų apsaugai užtikrinti.
   2.   Valstybės narės per tris mėnesius nuo šio reglamento įsigaliojimo Komisijai praneša pagal 1 dalį paskirto centrinio informacinio punkto pavadinimą ir kontaktinius duomenis. Valstybės narės nedelsdamos informuoja Komisiją apie visus šios informacijos pasikeitimus.
   3.   Komisija valstybėms narėms pateikia ir tvarko paskirtų informacinių punktų sąrašą.
   7 straipsnis
   Apsaugos sąlyga
   1.   Jei valstybė narė ne kartą nustato, kad didelis lustinių vairuotojo pažymėjimų skaičius neatitinka šio reglamento, ji apie tai praneša visiems informaciniams punktams, Direktyvoje 95/46/EB nurodytai priežiūros institucijai ir Komisijai. Nurodomas su tais vairuotojo pažymėjimais susijusio ES tipo patvirtinimo pažymėjimo numeris ir pateikiamas neatitikties apibūdinimas.
   2.   Šiuos vairuotojo pažymėjimus išdavusi valstybė narė nedelsdama išnagrinėja problemą ir imasi atitinkamų taisomųjų veiksmų, įskaitant prireikus ES tipo patvirtinimo pažymėjimo panaikinimą.
   8 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 403, 2006 12 30, p. 18.
   
      (2)  OL L 281, 1995 11 23, p. 31.
   
      I PRIEDAS
      
         Bendrieji lustinių vairuotojo pažymėjimų reikalavimai
      
      Šiame priede aprašyti lustinių vairuotojo pažymėjimų bendrieji reikalavimai grindžiami tarptautiniais standartais, visų pirma ISO/IEC 18013 serijos standartais. Jais nustatomos:
      
                  —
               
               
                  lusto ir loginės jame saugomų duomenų struktūros specifikacijos,
               
            
                  —
               
               
                  suderintų ir papildomų saugotinų duomenų specifikacijos ir
               
            
                  —
               
               
                  specifikacijos, susijusios su luste saugomų skaitmeninių duomenų apsaugos mechanizmais.
               
            I.1.   SANTRUMPOS
      
                  Santrumpa
               
               
                  Reikšmė
               
            
                  AID
               
               
                  taikomosios programos identifikatorius (angl. Application Identifier)
               
            
                  BAP
               
               
                  elementarioji prieigos apsauga (angl. Basic Access Protection)
               
            
                  DG
               
               
                  duomenų grupė (angl. Data Group)
               
            
                  EAL 4+
               
               
                  padidintas 4 patikimo funkcionavimo garantijų įvertinimo lygis (angl. Evaluation Assurance Level 4 Augmented)
               
            
                  EF
               
               
                  elementarusis failas (angl. Elementary File)
               
            
                  EFID
               
               
                  elementariojo failo identifikatorius (angl. Elementary File Identifier)
               
            
                  eMRTD
               
               
                  automatinio nuskaitymo kelionės dokumentai (angl. Machine Readable Travel Documents)
               
            
                  ICC
               
               
                  kortelė su integriniu grandynu (angl. Integrated Circuit Card)
               
            
                  ISO
               
               
                  Tarptautinė standartizacijos organizacija
               
            
                  LDS
               
               
                  loginė duomenų struktūra (angl. Logical Data Structure)
               
            
                  PICC
               
               
                  artiveikos kortelė su integriniu grandynu (angl. Proximity Integrated Circuit Card)
               
            
                  PIX
               
               
                  nuosavybinis taikomosios programos identifikatoriaus papildinys (angl. Proprietary Application Identifier Extention)
               
            
                  RID
               
               
                  registruotasis taikomosios programos identifikatorius (angl. Registered Application Identifier)
               
            
                  SOd
               
               
                  dokumento saugumo objektas (angl. Document Security Object)
               
            I.2.   LUSTE SAUGOMI DUOMENYS
      I.2.1.   Suderinti privalomi ir neprivalomi vairuotojo pažymėjimo duomenys
      
      Luste saugomi Direktyvos 2006/126/EB I priedo 3 dalyje nurodyti suderinti vairuotojo pažymėjimo duomenys. Jei valstybė narė nusprendžia įtraukti į vairuotojo pažymėjimą Direktyvos 2006/126/EB I priedo 3 dalyje nurodytus neprivalomus duomenis, tie duomenys saugomi luste.
      I.2.2.   Papildomi duomenys
      
      Pasitarusios su Komisija, valstybės narės gali nuspręsti saugoti papildomus duomenis, jei tai jokiu būdu netrukdo įgyvendinti Direktyvą 2006/126/EB.
      Valstybės narės, ketindamos įtraukti papildomus duomenis, Komisijai pateikia išsamią informaciją apie papildomų duomenų tipą ir tokių duomenų saugojimo luste priežastis. Komisija išnagrinėja šią informaciją ir prireikus, atsižvelgdama į šiame priede išdėstytus reikalavimus ir pasitarusi su darbo grupe, įkurta pagal Direktyvos 95/46/EB 29 straipsnį, pateikia nuomonę. Pateikdama nuomonę Komisija prireikus nurodo, ar papildomi duomenys turėtų būti saugomi ES vairuotojo pažymėjimo taikomojoje programoje, ar kitoje taikomojoje programoje.
      I.3.   LUSTAS
      I.3.1.   Laikmenos tipas
      
      Vairuotojo pažymėjime naudojama laikmena yra lustas su kontaktine, bekontakte arba mišria (dvilype) sąsaja, kaip nurodyta šio reglamento II priedo 1 punkte.
      I.3.2.   Taikomosios programos
      
      Visi duomenys luste saugomi taikomosiose programose. Visos luste esančios taikomosios programos turi unikalų kodą, vadinamąjį taikomosios programos identifikatorių (AID), kaip nurodyta II priedo 2 punkte.
      I.3.2.1.   ES vairuotojo pažymėjimo taikomoji programa
      
      Privalomi ir neprivalomi vairuotojo pažymėjimo duomenys saugomi specialioje ES vairuotojo pažymėjimo taikomojoje programoje. ES vairuotojo pažymėjimo taikomosios programos AID
      „A0 00 00 04 56 45 44 4C 2D 30 31“
      sudaro šie elementai:
      
                  —
               
               
                  Europos Komisijos registruotasis taikomosios programos identifikatorius (RID) „A0 00 00 04 56“,
               
            
                  —
               
               
                  ES vairuotojo pažymėjimo taikomosios programos nuosavybinis taikomosios programos identifikatoriaus papildinys (PIX) „45 44 4C 2D 30 31“ („EDL-01“).
               
            Pagal loginę duomenų struktūrą (LDS) sudaromos duomenų grupės (DG).
      Duomenų grupės ES vairuotojo pažymėjimo taikomojoje programoje saugomos kaip elementarieji failai (EF) ir apsaugomos pagal II priedo 3 punktą.
      I.3.2.2.   Kitos taikomosios programos
      
      Kiti papildomi duomenys saugomi vienoje ar daugiau specialių taikomųjų programų, atskirai nuo ES vairuotojo pažymėjimo taikomosios programos. Kiekviena tokia taikomoji programa turi unikalų AID.
      I.4.   ES VAIRUOTOJO PAŽYMĖJIMO TAIKOMOSIOS PROGRAMOS LOGINĖ DUOMENŲ STRUKTŪRA
      I.4.1.   Loginė duomenų struktūra
      
      Vairuotojo pažymėjimo duomenys luste saugomi pagal II priedo 4 punkte nustatytą loginę duomenų struktūrą (LDS). Šioje dalyje nustatomi papildomi privalomų, neprivalomų ir papildomų duomenų grupėms taikomi reikalavimai.
      Kiekviena duomenų grupė saugoma viename elementariajame faile. ES vairuotojo pažymėjimo taikomojoje programoje naudotini elementarieji failai turi elementariojo failo identifikatorių (EFID) arba trumpąjį EF identifikatorių, kaip nurodyta II priedo 5 punkte.
      I.4.2.   Privalomų duomenų grupės
      
      Privalomų ir neprivalomų duomenų elementai saugomi šiose duomenų grupėse:
      
                  —
               
               
                  DG 1 – visi dokumento privalomų ir neprivalomų spausdintų duomenų elementai, išskyrus pažymėjimo turėtojo veido nuotrauką ir parašo vaizdą,
               
            
                  —
               
               
                  DG 5 – pažymėjimo turėtojo parašo vaizdas,
               
            
                  —
               
               
                  DG 6 – pažymėjimo turėtojo veido nuotrauka.
               
            DG 1 duomenų struktūra atitinka šio priedo I.6. dalį ir II priedo 6 punktą. Kitose duomenų grupėse saugomų duomenų struktūra atitinka II priedo 7 punkte nurodytas specifikacijas.
      I.4.3.   Papildomų duomenų grupės
      
      Papildomų duomenų elementai saugomi šiose duomenų grupėse:
      
                  —
               
               
                  DG 2 – duomenys apie pažymėjimo turėtoją, išskyrus biometrinius duomenis,
               
            
                  —
               
               
                  DG 3 – duomenys apie pažymėjimą išdavusią instituciją,
               
            
                  —
               
               
                  DG 4 – portretinė pažymėjimo turėtojo nuotrauka,
               
            
                  —
               
               
                  DG 7 – biometriniai pažymėjimo turėtojo pirštų atspaudų duomenys,
               
            
                  —
               
               
                  DG 8 – biometriniai pažymėjimo turėtojo akies rainelės duomenys,
               
            
                  —
               
               
                  DG 11 – kita informacija, pvz., pažymėjimo turėtojo vardas ir pavardė nacionaliniais rašmenimis.
               
            Šiose duomenų grupėse saugomų duomenų struktūra atitinka II priedo 8 punkte nurodytas specifikacijas.
      I.5.   DUOMENŲ APSAUGOS MECHANIZMAI
      Naudojami tinkami lusto autentiškumo, lusto bei jame saugomų duomenų vientisumo patvirtinimo ir prieigos prie vairuotojo pažymėjimo duomenų ribojimo mechanizmai.
      Luste saugomų duomenų apsauga atitinka II priedo 3 punkte nurodytas specifikacijas. Šioje dalyje nustatomi papildomi reikalavimai, kurių būtina laikytis.
      I.5.1.   Autentiškumo patikra
      
      I.5.1.1.   Privalomas pasyvusis autentiškumo patvirtinimas
      
      Visos ES vairuotojo pažymėjimo taikomojoje programoje saugomų duomenų grupės apsaugomos pasyviosiomis autentiškumo patvirtinimo priemonėmis.
      Su pasyviuoju autentiškumo patvirtinimu susiję duomenys atitinka II priedo 9 punkte nurodytus reikalavimus.
      I.5.1.2.   Neprivalomas aktyvusis autentiškumo patvirtinimas
      
      Siekiant patvirtinti, kad originalusis lustas nebuvo pakeistas, taikomi neprivalomo aktyviojo autentiškumo patvirtinimo mechanizmai.
      I.5.2.   Prieigos ribojimas
      
      I.5.2.1.   Privaloma elementarioji prieigos apsauga
      
      Elementariosios prieigos apsaugos (BAP) mechanizmas taikomas visiems ES vairuotojo pažymėjimo taikomosios programos duomenims. Siekiant užtikrinti sąveiką su esamomis sistemomis, kaip antai sistemomis, kuriose naudojami automatinio nuskaitymo kelionės dokumentai (eMRTD), privaloma naudoti vienos eilutės automatinio nuskaitymo lauką (MRZ), kaip nurodyta II priedo 10 punkte.
      Prieigai prie lusto naudojamas dokumento kodas Kdoc generuojamas iš vienos eilutės MRZ ir gali būti įvedamas rankiniu būdu arba optinio ženklų atpažinimo (OCR) skaitytuvu. Vienos eilutės automatinio nuskaitymo lauko BAP 1 konfigūracija atitinka II priedo 10 punktą.
      I.5.2.2.   Sąlyginė išplėstinė prieigos kontrolė
      
      Jei luste saugomi didesnio konfidencialumo duomenys, prieiga prie tokių duomenų ribojama papildomomis priemonėmis.
      Išplėstinės prieigos kontrolės mechanizmai atitinka II priedo 11 punkte nurodytas specifikacijas.
      I.5.3.   Lustinių vairuotojo pažymėjimų viešojo rakto infrastruktūra (PKI)
      
      6 straipsnyje nustatytas centrinis informacinis punktas nustato būtiną nacionalinę viešojo rakto valdymo pagal standarto ISO 18013 3 A priedą tvarką.
      I.6.   DUOMENŲ PATEIKIMAS
      I.6.1.   DG 1 duomenų formatas
      
      
                  Žyma
               
               
                  L
               
               
                  Vertė
               
               
                  Koduotė
               
               
                  Privalomi / Neprivalomi
               
            
                  61
               
               
                  V
               
               
                  DG1 duomenų elementai (įdėtiniai)
               
               
                   
               
               
                   
               
            
                   
               
               
                   
               
               
                  Žyma
               
               
                  L
               
               
                  Vertė
               
               
                   
               
               
                   
               
            
                   
               
               
                   
               
               
                  5F 01
               
               
                  V
               
               
                  tipo patvirtinimo numeris
               
               
                  ans
               
               
                  P
               
            
                   
               
               
                   
               
               
                  5F 02
               
               
                  V
               
               
                  duomenų objektas, sudarytas iš demografinių duomenų elementų
               
               
                   
               
               
                  P
               
            
                   
               
               
                   
               
               
                   
               
               
                   
               
               
                  Žyma
               
               
                  L
               
               
                  Vertė
               
               
                   
               
               
                   
               
            
                   
               
               
                   
               
               
                   
               
               
                   
               
               
                  5F 03
               
               
                  3
               
               
                  išdavusi valstybė narė
               
               
                  a3
               
               
                  P
               
            
                   
               
               
                   
               
               
                   
               
               
                   
               
               
                  5F 04
               
               
                  V
               
               
                  turėtojo pavardė(s)
               
               
                  as
               
               
                  P
               
            
                   
               
               
                   
               
               
                   
               
               
                   
               
               
                  5F 05
               
               
                  V
               
               
                  kitas (-i) turėtojo vardas (-ai)
               
               
                  as
               
               
                  P
               
            
                   
               
               
                   
               
               
                   
               
               
                   
               
               
                  5F 06
               
               
                  4
               
               
                  gimimo data (ddmmyyyy)
               
               
                  n8
               
               
                  P
               
            
                   
               
               
                   
               
               
                   
               
               
                   
               
               
                  5F 07
               
               
                  V
               
               
                  gimimo vieta
               
               
                  ans
               
               
                  P
               
            
                   
               
               
                   
               
               
                   
               
               
                   
               
               
                  5F 08
               
               
                  3
               
               
                  pilietybė
               
               
                  a3
               
               
                  N
               
            
                   
               
               
                   
               
               
                   
               
               
                   
               
               
                  5F 09
               
               
                  1
               
               
                  lytis
               
               
                  M/F/U
               
               
                  N
               
            
                   
               
               
                   
               
               
                   
               
               
                   
               
               
                  5F 0A
               
               
                  4
               
               
                  pažymėjimo išdavimo data (ddmmyyyy)
               
               
                  n8
               
               
                  P
               
            
                   
               
               
                   
               
               
                   
               
               
                   
               
               
                  5F 0B
               
               
                  4
               
               
                  pažymėjimo galiojimo pabaigos data (ddmmyyyy)
               
               
                  n8
               
               
                  P
               
            
                   
               
               
                   
               
               
                   
               
               
                   
               
               
                  5F 0C
               
               
                  V
               
               
                  išduodančioji institucija
               
               
                  ans
               
               
                  P
               
            
                   
               
               
                   
               
               
                   
               
               
                   
               
               
                  5F 0D
               
               
                  V
               
               
                  administracinis numeris (ne dokumento numeris)
               
               
                  ans
               
               
                  N
               
            
                   
               
               
                   
               
               
                   
               
               
                   
               
               
                  5F 0E
               
               
                  V
               
               
                  dokumento numeris
               
               
                  an
               
               
                  P
               
            
                   
               
               
                   
               
               
                   
               
               
                   
               
               
                  5F 0F
               
               
                  V
               
               
                  nuolatinė gyvenamoji vieta arba pašto adresas
               
               
                  ans
               
               
                  N
               
            
                   
               
               
                   
               
               
                  7F 63
               
               
                  V
               
               
                  duomenų objektas, sudarytas iš transporto priemonių kategorijų / apribojimų / sąlygų
               
               
                   
               
               
                  P
               
            
                   
               
               
                   
               
               
                   
               
               
                   
               
               
                  Žyma
               
               
                  L
               
               
                  Vertė (pagal toliau nurodytą koduotę)
               
               
                   
               
               
                   
               
            
                   
               
               
                   
               
               
                   
               
               
                   
               
               
                  02
               
               
                  1
               
               
                  Kategorijų / apribojimų / sąlygų skaičius
               
               
                  N
               
               
                  P
               
            
                   
               
               
                   
               
               
                   
               
               
                   
               
               
                  87
               
               
                  V
               
               
                  Kategorija / apribojimas / sąlyga
               
               
                  ans
               
               
                  P
               
            
                   
               
               
                   
               
               
                   
               
               
                   
               
               
                  87
               
               
                  V
               
               
                  Kategorija / apribojimas / sąlyga
               
               
                  ans
               
               
                  N
               
            
                   
               
               
                   
               
               
                   
               
               
                   
               
               
                  …
               
               
                  …
               
               
                  …
               
               
                  …
               
               
                  …
               
            
                   
               
               
                   
               
               
                   
               
               
                   
               
               
                  87
               
               
                  V
               
               
                  Kategorija / apribojimas / sąlyga
               
               
                  ans
               
               
                  N
               
            I.6.2.   Loginis įrašų formatas
      
      Transporto priemonių kategorijos, apribojimai arba sąlygos nurodomos bendrame duomenų objekte pagal lentelėje nurodytą struktūrą:
      
                  Transporto priemonės kategorijos kodas
               
               
                  Suteikimo data
               
               
                  Galiojimo pabaigos data
               
               
                  Kodas
               
               
                  Ženklas
               
               
                  Vertė
               
            čia:
      
                  —
               
               
                  transporto priemonės kategorijos kodai nurodomi kaip apibrėžta Direktyvos 2006/126/EB 4 straipsnyje (pvz., AM, A1, A2, A, B1, B ir t. t.),
               
            
                  —
               
               
                  transporto priemonės kategorijos suteikimo data, nurodoma DDMMYYYY formatu (dviženkliu skaičiumi nurodoma diena, po jos – dviženkliu skaičiumi mėnuo, po jo – keturženkliu skaičiumi metai),
               
            
                  —
               
               
                  transporto priemonės kategorijos galiojimo pabaigos data, nurodoma DDMMYYYY formatu (dviženkliu skaičiumi nurodoma diena, po jos – dviženkliu skaičiumi mėnuo, po jo – keturženkliu skaičiumi metai),
               
            
                  —
               
               
                  kodas, ženklas ir vertė nurodo papildomą informaciją arba apribojimus, susijusius su transporto priemonės kategorija arba vairuotoju.
               
            
   
      II PRIEDAS
      
         Lustiniams vairuotojo pažymėjimams taikomų standartų sąrašas
      
      
                  Nr.
               
               
                  Dalykas
               
               
                  Reikalavimas
               
               
                  Kam taikoma
               
            
                  1
               
               
                  Laikmenos sąsaja, organizavimas ir komandos
               
               
                  ISO/IEC 7816 serija (kontaktinė kortelė), ISO/IEC 14443 serija (bekontaktė kortelė), kaip nurodyta ISO/IEC 18013-2:2008 C priede
               
               
                  I priedo I.3.1 skirsnis
               
            
                  2
               
               
                  Taikomosios programos identifikatorius
               
               
                  ISO/IEC 7816-5:2004
               
               
                  I priedo I.3.2 skirsnis
               
            
                  3
               
               
                  Duomenų apsaugos mechanizmai
               
               
                  ISO/IEC 18013-3:2009
               
               
                  I priedo I.3.2.1 skirsnis
                  I priedo I.5 skirsnis
               
            
                  4
               
               
                  Loginė duomenų struktūra
               
               
                  ISO/IEC 18013-2:2008
               
               
                  I priedo I.4.1 skirsnis
               
            
                  5
               
               
                  Elementariojo failo identifikatorius
               
               
                  ISO/IEC 18013-2:2008 C.2 lentelė
               
               
                  I priedo I.4.1 skirsnis
               
            
                  6
               
               
                  DG 1 duomenų pateikimas
               
               
                  ISO 18013-2:2008 C.3.8 priedas
               
               
                  I priedo I.4.2 skirsnis
                  I priedo I.6.1 skirsnis
               
            
                  7
               
               
                  DG 5 ir DG 6 privalomų duomenų pateikimas
               
               
                  ISO/IEC 18013-2:2008 C.6.6 ir C.6.7 priedai, veido nuotrauka ir parašo vaizdas turi būti saugomi JPEG arba JPEG2000 formatu
               
               
                  I priedo I.4.2 skirsnis
               
            
                  8
               
               
                  Neprivalomų ir papildomų duomenų pateikimas
               
               
                  ISO/IEC 18013-2:2008 C priedas
               
               
                  I priedo I.4.3 skirsnis
               
            
                  9
               
               
                  Pasyvusis autentiškumo patvirtinimas
               
               
                  ISO/IEC 18013-3:2009 8.1 dalis, duomenys saugomi LDS EF.SOd (dokumento apsaugos objektas)
               
               
                  I priedo I.5.1.1 skirsnis
               
            
                  10
               
               
                  Elementarusis prieigos ribojimas
               
               
                  ISO/IEC 18013-3:2009 ir jo 1 pakeitimas
               
               
                  I priedo I.5.2.1 skirsnis
               
            
                  Elementariojo prieigos ribojimo konfigūracija
               
               
                  ISO/IEC 18013-3:2009 B.8 priedas
               
            
                  11
               
               
                  Išplėstinis prieigos ribojimas
               
               
                  Techninės gairės TR-03110, Pažangieji automatinio nuskaitymo kelionės dokumentų apsaugos mechanizmai. Išplėstinė prieigos kontrolė (EAC), 1.11 versija
               
               
                  I priedo I.5.2.2 skirsnis
               
            
                  12
               
               
                  Bandymo metodai
               
               
                  ISO 18013-4:2011
               
               
                  III priedo III.1 skirsnis
               
            
                  13
               
               
                  Apsaugos pažymėjimas
               
               
                  Padidintas 4 patikimo funkcionavimo garantijų įvertinimo lygis (EAL 4+) arba lygiavertis
               
               
                  III priedo III.2 skirsnis
               
            
                  14
               
               
                  Veikimo pažymėjimas
               
               
                  Lustinių kortelių bandymas pagal ISO 10373 seriją
               
               
                  III priedo III.3 skirsnis
               
            
   
      III PRIEDAS
      
         Lustinių vairuotojo pažymėjimų ES tipo patvirtinimo procedūra
      
      III.1.   BENDROSIOS NUOSTATOS
      Gamintojai, teikdami lustinių vairuotojo pažymėjimų ES tipo patvirtinimo prašymą, pateikia apsaugos pažymėjimą ir veikimo pažymėjimą.
      Apie visus ketinimus modifikuoti gamybos procesą, įskaitant programinę įrangą, iš anksto pranešama tipą patvirtinusiai institucijai. Prieš patvirtindama pakeitimą, institucija gali paprašyti išsamesnės informacijos ir pareikalauti atlikti papildomus bandymus.
      Bandymai atliekami šio reglamento II priedo 12 punkte nurodytais metodais.
      III.2.   APSAUGOS PAŽYMĖJIMAS
      Vairuotojo pažymėjimų lustų apsauga vertinama pagal II priedo 13 punkte nurodytus kriterijus.
      Apsaugos pažymėjimas išduodamas tik tada, kai įrodoma, kad lustas apsaugotas nuo duomenų manipuliavimo.
      III.3.   VEIKIMO PAŽYMĖJIMAS
      Lustinių vairuotojo pažymėjimų veikimas vertinamas laboratoriniu būdu pagal II priedo 14 punkte nurodytus kriterijus.
      Valstybės narės, diegdamos lustinius vairuotojo pažymėjimus, užtikrina, kad būtų laikomasi taikomų veikimo standartų ir I priedo reikalavimų.
      Veikimo pažymėjimas gamintojui išduodamas tada, kai:
      
                  —
               
               
                  yra galiojantis lusto apsaugos pažymėjimas,
               
            
                  —
               
               
                  įrodyta atitiktis II priedo reikalavimams ir
               
            
                  —
               
               
                  sėkmingai išlaikyti veikimo bandymai.
               
            Veikimo pažymėjimą išduoda atitinkama valstybės narės institucija. Veikimo pažymėjime nurodoma išduodančioji institucija, prašymo teikėjo tapatybė, identifikuojamas lustas ir pateikiamas išsamus bandymų ir jų rezultatų sąrašas.
      III.4.   ES TIPO PATVIRTINIMO PAŽYMĖJIMAS
      III.4.1.   Pažymėjimo pavyzdys
      
      Pateikus šiame priede numatytus apsaugos pažymėjimą ir veikimo pažymėjimą, valstybė narė išduoda ES tipo patvirtinimo pažymėjimą. ES tipo patvirtinimo pažymėjimas atitinka IV priede pateiktą pavyzdį.
      III.4.2.   Numeravimo sistema
      
      ES tipo patvirtinimo numerį sudaro:
      
                  a)
               
               
                  mažoji raidė „e“ ir ES tipą patvirtinusios valstybės narės skiriamasis numeris:
                  
                              —
                           
                           
                              1
                           
                           
                              Vokietija,
                           
                        
                              —
                           
                           
                              2
                           
                           
                              Prancūzija,
                           
                        
                              —
                           
                           
                              3
                           
                           
                              Italija,
                           
                        
                              —
                           
                           
                              4
                           
                           
                              Nyderlandai,
                           
                        
                              —
                           
                           
                              5
                           
                           
                              Švedija,
                           
                        
                              —
                           
                           
                              6
                           
                           
                              Belgija,
                           
                        
                              —
                           
                           
                              7
                           
                           
                              Vengrija,
                           
                        
                              —
                           
                           
                              8
                           
                           
                              Čekija,
                           
                        
                              —
                           
                           
                              9
                           
                           
                              Ispanija,
                           
                        
                              —
                           
                           
                              11
                           
                           
                              Jungtinė Karalystė,
                           
                        
                              —
                           
                           
                              12
                           
                           
                              Austrija,
                           
                        
                              —
                           
                           
                              13
                           
                           
                              Liuksemburgas,
                           
                        
                              —
                           
                           
                              17
                           
                           
                              Suomija,
                           
                        
                              —
                           
                           
                              18
                           
                           
                              Danija,
                           
                        
                              —
                           
                           
                              19
                           
                           
                              Rumunija,
                           
                        
                              —
                           
                           
                              20
                           
                           
                              Lenkija,
                           
                        
                              —
                           
                           
                              21
                           
                           
                              Portugalija,
                           
                        
                              —
                           
                           
                              23
                           
                           
                              Graikija,
                           
                        
                              —
                           
                           
                              24
                           
                           
                              Airija,
                           
                        
                              —
                           
                           
                              26
                           
                           
                              Slovėnija,
                           
                        
                              —
                           
                           
                              27
                           
                           
                              Slovakija,
                           
                        
                              —
                           
                           
                              29
                           
                           
                              Estija,
                           
                        
                              —
                           
                           
                              32
                           
                           
                              Latvija,
                           
                        
                              —
                           
                           
                              34
                           
                           
                              Bulgarija,
                           
                        
                              —
                           
                           
                              36
                           
                           
                              Lietuva,
                           
                        
                              —
                           
                           
                              49
                           
                           
                              Kipras,
                           
                        
                              —
                           
                           
                              50
                           
                           
                              Malta;
                           
                        
            
                  b)
               
               
                  raidės DL, prieš jas rašomas brūkšnelis, o po jų – dviženklis skaičius, nurodantis šiam reglamentui arba vėliausiam svarbiam jo techniniam pakeitimui paskirtą eilės numerį. Šio reglamento eilės numeris yra 00;
               
            
                  c)
               
               
                  išduodančios valstybės narės suteiktas unikalus ES tipo patvirtinimo identifikacinis numeris.
               
            ES tipo patvirtinimo numerio pavyzdys – e50-DL00 12345.
      Patvirtinimo numeris saugomas kiekvieno lustinio vairuotojo pažymėjimo luste DG 1 duomenų grupėje.
   
   
      IV PRIEDAS
      
         Lustinių vairuotojo pažymėjimų ES tipo patvirtinimo pažymėjimo pavyzdys
      
      Kompetentingos institucijos pavadinimas …
      Lustinio ES vairuotojo pažymėjimo (1)
      
      
                  —
               
               
                  patvirtinimo 
               
            
                  —
               
               
                  patvirtinimo panaikinimo 
               
            pranešimas.
      Patvirtinimo Nr. …
      
                  1.
               
               
                  Gamintojo markė arba prekės ženklas …
               
            
                  2.
               
               
                  Modelio pavadinimas …
               
            
                  3.
               
               
                  Gamintojo arba jo atstovo (jei taikoma) pavadinimas …
                  …
               
            
                  4.
               
               
                  Gamintojo arba jo atstovo (jei taikoma) adresas …
                  …
               
            
                  5.
               
               
                  Laboratorinių bandymų ataskaitos:
                  
                              5.1.
                           
                           
                              Apsaugos pažymėjimo Nr. … Data …
                              Išdavė …
                           
                        
                              5.2.
                           
                           
                              Veikimo pažymėjimo Nr. … Data …
                              Išdavė …
                           
                        
            
                  6.
               
               
                  Patvirtinimo data …
               
            
                  7.
               
               
                  Patvirtinimo panaikinimo data …
               
            
                  8.
               
               
                  Vieta …
               
            
                  9.
               
               
                  Data …
               
            
                  10.
               
               
                  Pridėti aprašomieji dokumentai: …
               
            
                  11.
               
               
                  Parašas …
               
            
         (1)  Pažymėti atitinkamą langelį.